DA wil kleinsake-minister hof toe sleep oor ras-kriteria | Maroela Media
Die DA het die minister van kleinsakeontwikkeling, Khumbudzo Ntshavheni, tot Woensdag 17:00 gegee om haar stellings oor die gebruik van swart ekonomiese bemagtigingskriteria vir die toeken van hulp tydens die Covid-19-krisis terug te trek, of hulle sien haar in die hof.
Die minister het Dinsdag tydens 'n parlementêre vergadering gesê aansoeke vir hulp vir klein, mediumgrootte en mikro-ondernemings (KMMO's) gaan wel op grond van ras gedoen word.
Die leier van die DA, John Steenhuisen, sê Ntshavheni het vroeër berigte dat ras as kriterium gebruik gaan word, as fopnuus afgemaak. Dit nadat 'n dokument daaroor aan die publiek uitgelek het, waaroor Maroela Media berig het. Dit het egter geblyk die dokument is eg en was 'n konsepdokument van die departement se voorgestelde bepalings. Die departement het egter voet by stuk gehou alle aansoeke sal oorweeg word, ongeag ras.
Soortgelyke rasgegronde hulpvoorwaardes is vroeër ook vir die toerisme- en landboubedryf aangekondig. Die organisasies Solidariteit en AfriForum het hulle reeds tot die hof gewend om te vra dat die departement van toerisme ras as kriterium vir die toekenning van finansiële hulp moet hersien. Uitspraak in dié saak word binne die volgende week verwag.
"Gister se ommeswaai maak 'n bespotting van die regering se hulpmaatreëls vir KMMO's en is 'n belediging vir duisende sukkelende eienaars van klein sakeondernemings wat nie net miljoene rande se belasting bydra nie, maar ook duisende mense in diens neem wat moontlik nou hul werk gaan verloor. Baie van dié werkers is swart."
Steenhuisen sê dit maak ook 'n bespotting van pres. Cyril Ramaphosa se pleidooi dat die land saam die pandemie en die ekonomiese nagevolge daarvan moet beveg.
"Dié minister wat doelbewus Suid-Afrikaners op grond van hul velkleur uitsluit van noodhulpmaatreëls verteenwoordig pres. Ramaphosa en sy regering. Tensy hy hulle in die bek ruk en die besluit omkeer, moet 'n mens aanneem dat hierdie ook sy standpunt is. Suid-Afrikaners moet weet waar hy hieroor staan," het Steenhuisen gesê.
Die DA sê duidelikheid is nou nodig oor die kwessie of 'n ras 'n rol gaan speel wanneer geld beskikbaar gestel word. Die party het Ntshavheni al op 10 April gevra om 'n antwoord te verskaf, maar het tot dusver geen terugvoer gekry nie.
Steenhuisen sê hulle vra die minister twee belangrike vrae:
Ingevolge watter wetgewing of beleid word ras gebruik in die evaluering van aansoeke?
Watter rol speel ras wanneer 'n aansoek om hulp oorweeg word?
Steenhuisen sê as Ntshavheni nie teen vanmiddag 'n behoorlike antwoord verskaf nie, hulle die hooggeregshof gaan nader om die besluit ter syde te laat stel.
Die VF Plus het die gebruik van raskriteria vroeër óók verwerp. "Indien die ekonomie nie herstel nie, gaan mense van alle rasse daaronder ly en daardie lyding gaan geen onderskeid tussen kleur tref nie," het dr. Pieter Groenewald, leier van die VF Plus, gesê.
Die party het gesê hy sal ook verdere stappe oorweeg as ras as kriterium nie geskrap word nie.
sMaak nie saak wat die hof sê nie, mens kan maar net wonder wat agter die gordyne gaan beur.
In elk geval, sal mens graag wou weet wie die regmatigheid van die uitbetalings aan aansoekers gaan oudit?
Ek kon baie lanklaas iets goed van die DA sê maar hierdie is n stap in die regte rigting moet asb nie nou weer onttrek omdat julle polities korrek wil wees nie,hierdie is verkeerd en kan nie geduld word nie as ons almal aanhou baklei teen diskriminasie sal ons dit oorwin.
Ja shure…die ANC by name en woorde van Ramaposa gee n flenter om vir iemamd anders as "their people"? Hulle is besig om letterlik n staat van afhanklikheid te skep en dit in toom te hou met hulle weermag en polisie.
Vra Ramaposa reguit….WIE is "our people" wat hy na verwys? En watter God se seën spreek hy uit oor watter gedeelte van Suid Afrika? SHAME ON YOU!!!!!!
Sy voer maar net Cyril se beleid uit…
Ag jitte soek DA punte jul het nog nooit iets vir ons blankes gedoen nie jul vertrou ek mooi niks nie.Onthou jul nog die blanke onderwysseres Al jul bohaai waar n blanke iets gese het??